EkBass/fiwiki-20250220-pages-articles huggingface dataset:
Lundberg

Lundberg on ruotsinkielinen sukunimi, jonka merkitys on "Lehtovuori." Lundberg on muun muassa seuraavien henkilöiden sukunimi: * Albin Lundberg (s. 2002), suomalainen seiväshyppääjä * Amadeus Lundberg (s. 1989), suomalainen laulaja ja vuoden 2009 tangokuningas * Anneli Sari, o.s. Lundberg (s. 1947), suomalainen laulaja * Bo Lundberg (1907–1991), ruotsalainen lentokonesuunnittelija * Britt Lundberg (s. 1963), ahvenanmaalainen poliitikko * Elin Lundberg (s. 1993), ruotsalainen jääkiekkoilija * Emelie Lundberg (s. 1993), ruotsalainen jalkapallomaalivahti * Emil Lundberg (s. 1982), ruotsalainen jääkiekkoilija * Erik Lundberg (s. 1994), suomalainen jalkapalloilija * Erik Filip Lundberg (1907–1987), ruotsalainen taloustieteilijä * Erik Johan Lundberg (1895–1969), ruotsalainen taidehistorioitsija ja arkkitehti * Fred Børre Lundberg (s. 1969), norjalainen yhdistetyn hiihtäjä * Gustaf Lundberg (1695–1786), ruotsalainen pastellimaalari * Hanna Lundberg (s. 2002), ruotsalainen suunnistaja * Knud Lundberg (1920–2002), tanskalainen jalkapalloilija, koripalloilija ja käsipalloilija * Kristian Lundberg (1966–2022), ruotsalainen kirjailija * Kristina Lundberg (s. 1985), ruotsalainen jääkiekkoilija * Lars Åke Lundberg (1935–2020), ruotsalainen pappi, säveltäjä ja runoilija * Lennart Lundberg (1863–1931), ruotsalainen säveltäjä, pianisti ja pianopedagogi * Lotta Lundberg (s. 1961), ruotsalainen kirjailija * Marco Lundberg (s. 1978), suomalainen laulaja ja vuoden 2016 tangokuningas * Margaret Lundberg (s. 1955), ahvenanmaalainen poliitikko * Martin Lundberg (s. 1990), ruotsalainen jääkiekkoilija * Miritza Lundberg (s. 1980), suomalainen viulisti * Odd Lundberg (1917–1983), norjalainen pikaluistelija * Peter Lundberg (s. 1981), suomalainen jalkapalloilija ja valmentaja * Ragnar Lundberg (1924–2011), ruotsalainen seiväshyppääjä ja pika-aitajuoksija * Siwert Lundberg (1838–1894), suomalainen Raahessa vaikuttanut kauppias, laivanvarustaja, pankinjohtaja ja kauppaneuvos * Sixten Lundberg (s. 1961), ruotsalainen näyttelijä * Taisto Lundberg, Taisto Tammi (1945–1979), suomalainen iskelmälaulaja * Taisto Lundberg (1949–2024), suomalainen laulaja, Hortto Kaalo-yhtyeen jäsen * Tom Lundberg (s. 1951), suomalainen kirjailija ja luennoitsija * Ulla-Lena Lundberg (s. 1947), suomenruotsalainen kirjailija * Villiam Lundberg (1886–1918), suomalainen punakaartilaispäällikkö.
Heikki Mustakallio

Heikki Mustakallio (vuoteen 1906 Henrik Schwartzberg; 4. huhtikuuta 1844 Pyhäjärvi Ol. – 29. joulukuuta 1913 Sotkamo) oli suomalainen rovasti ja runoilija. Schwartzbergin vanhemmat olivat Säräisniemen kappalainen Henrik Schwartzberg (1811–1857) ja Laura Katarina Stenbäck. Hän pääsi ylioppilaaksi Uleåborgs elementära läroverketistä 1869 ja hänet vihittiin papiksi 1872. Schwartzberg toimi Kestilän kirkkoherrana 1879–1893 ja Sotkamon kirkkoherrana 1893–1913. Hän sai rovastin arvon 1896. Mustakallio oli naimisissa vuodesta 1875 Johanna Ottelinin kanssa. Pappi ja runoilija Jooseppi Mustakallio oli Heikki Mustakallion veli. == Teoksia == * Hengellisiä virsiä. H. Schwartzbergilta. Tekijä, Oulu 1895Suomen kirjailijat 1809-1916. SKS 1993 * Kolme saarnaa. Bergdahl, Oulu 1898https://fennica.linneanet.fi/vwebv/holdingsInfo?searchId=1050&recCount;=10&recPointer;=1&bibId;=612631&searchType;=7 == Suomennoksia == * Jonas Lagus : Neljä keskustelua lihallisen ja saatanan välillä. Muisto suuren herännäisyyden alku-ajoilta Pohjanmaalla. Gummerus 1891 == Lähteet== * * === Viitteet === Luokka:Suomen evankelis-luterilaisen kirkon papit Luokka:Suomalaiset runoilijat Luokka:Vuonna 1844 syntyneet Luokka:Vuonna 1913 kuolleet
HMS Alarm (J140)

HMS Alarm (viirinumero J140) Britannian kuninkaallisen laivaston Algerine- luokan miinanraivaaja toisessa maailmansodassa. == Valmistus == Alus tilattiin 15. marraskuuta 1940 Belfastista Harland and Wolffilta, missä köli laskettiin 15. maaliskuuta 1941 telakkanumerolla 1133.Lynch, John s. 202 Alus laskettiin vesille 5. helmikuuta 1942Naval-history.net HMS Alarm ja valmistui vielä samana vuonna 18. toukokuuta.Williams, Jack s. 365 == Palvelus == Palvelukseen oton jälkeen toukokuussa 1942 alus liitettiin 12. raivaajalaivueeseen. Alus siirtyi koeajojen päätyttyä Tobermoryyn koulutettavaksi sekä valmistautumaan miinanraivaustehtäviin. Koulutuksen päätyttyä alus siirtyi kesäkuussa Port Edgariin harjoittelemaan miinanraivausta Forthin alueella. Heinäkuussa alus siirtyi Harwichiin, jossa se liittyi HMS Algerineen ja HMS Albacoreen palvellakseen tilapäisesti 9. raivaajalaivueessa. Alus raivasi laivueen mukana itärannikon laivareiteillä taatakseen turvallisen meriliikenteen Thamesin suistossa. Syyskuussa 12. raivaajalaivue perustettiin, jolloin Alarm sai määräyksen valmistautua siirtymään laivueen mukana Välimerelle tukemaan Pohjois-Afrikan maihinnousua. Alus liittyi lokakuussa laivueeseensa, jonka muodostivat HMS Acute, Algerine, Albacore ja HMS Cadmus. Alus suojasi 22. lokakuuta Clydestä laivueen mukana saattuetta KMS1 matkalla Gibraltarille. Alus kolaroi 5. marraskuuta korvetti HMS Penstemonin kanssa, jolloin aluksen keula vaurioitui lievästi. Alus erkani seuraavana päivänä saattueesta, minkä jälkeen se liittyi loppumatkaksi saattueeseen KMF1. Gibraltarille saavuttuaan alus valmistautui laivueen mukana tulevaan maihinnousuun. Alus raivasi 8. marraskuuta laivueen mukana BAKER rannalle menevien alusten edellä. Alus oli 10. marraskuuta sukellusveneentorjuntapartiossa, josta se palasi 13. marraskuuta. Se aloitti matkansa Bougieen maihinnousua tukeviin miinanraivaustehtäviin (operaatio Perpetual). Alarm ja Algerine joutuivat 15. marraskuuta Italian laivaston sukellusveneen Rm. S. Ascianghin hyökkäyksen kohteeksi, jolloin Algerine upposi torpedon osuttua vieden mukanaan kaikki upseerit sekä 80 miehistönjäsentä. Alarmin miehistö pelasti uppoavan aluksen eloonjääneet. Alus joutui 2. tammikuuta 1942 Bonessa ilmahyökkäykseen, jolloin se kärsi pahoja vaurioita. Alus jouduttiin ajamaan matalikolle vaurioiden selvittämiseksi, jolloin siihen osui uusi pommi. Se todettiin korjauskelvottomaksi ja romutettiin. == Päälliköt == Aluksen ainoana päällikkönä oli komentajakapteeni Russell Patterson 21. helmikuuta 1942 alkaen aluksen tuhoutumiseen.uboat.net - HMS Alarm == Lähteet == * * * === Viitteet === Luokka:Kuninkaallisen laivaston Algerine-luokan miinanraivaajat Luokka:Harland and Wolffin valmistamat alukset Luokka:Yhdistyneen kuningaskunnan toisen maailmansodan miinanraivaajat
Albin Lönnbeck

Albin Alexander Lönnbeck (7. heinäkuuta 1856 Tammisaari – 8. heinäkuuta 1914 Helsinki) oli suomalainen filosofian tohtori, koulun rehtori, valtiopäivämies ja ruotsin kielellä kirjoittanut tietokirjailija. ==Henkilöhistoria== Lönnbeckin vanhemmat olivat värjäri Henrik Lönnbeck ja saunanpitäjä Eleonora Aqvilina Lindgren. Hän pääsi ylioppilaaksi Turun ruotsalaisesta lyseosta 1875 ja valmistui Helsingin yliopistosta filosofian kandidaatiksi 1882 sekä lisensiaatiksi ja tohtoriksi 1891. Lönnbeck toimi kielten opettajana Helsingin oppikouluissa (Helsingin ruotsalainen yksityislyseo, Saksalainen tyttökoulu, Nya svenska läroverket, Nya svenska samskolan) ja vuodesta 1888 hän oli Nya svenska samskolanin rehtori. Viitattu 3.11.2019. Koulu kulki myös nimellä Lönnbeckska skolan ensimmäisen rehtorinsa mukaan. Puhekielessä tämä vääntyi muotoon Lönkan. Lönnbeck oli porvarissäädyssä Kaskisten edustaja valtiopäivillä 1894, 1897 ja 1899. Taalintehtaan rautaruukin ja Ab Dalsbrukin toimitusjohtaja, vuorineuvos Edwin Lönnbeck (1845–1917) oli Albin Lönnbeckin veli. Hänen veljiään olivat myös kirjailija Gustaf Ferdinand Lönnbeck (1847–1912) ja toimittaja, uskonnollinen johtaja Fredrik Lönnbeck (1854–1914). == Teoksia == * Studier i finska vitterheten. P. H. Beijer, Helsingfors 1883 * Studier i den arkaiska konsten i Grekland 1 : Reliefskuplturen, väitöskirja. Helsingfors 1888 * Poetisk läsebok för skolans lägre klasser. K. E. Holm, Helsingfors 1892 * Poetisk läsebok för skolans högre klasser. K. E. Holm, Helsingfors 1892 * Grekiska guda- och hjältesagor för barn. K. E. Holm, Helsingfors 1893, 2. painos Söderström, Helsingfors 1913 * Skandinaviska och finska guda- och hjältesagor för barn. K. E. Holm, Helsingfors 1894 == Lähteet== * * ===Viitteet=== Luokka:Suomalaiset opettajat Luokka:Suomen koulujen rehtorit Luokka:Suomalaiset tietokirjailijat Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1856 syntyneet Luokka:Vuonna 1914 kuolleet
Alexandra Dulgheru

Alexandra Dulgheru (s. 30. toukokuuta 1989 Bukarest) on romanialainen tennispelaaja. Häntä valmentaa Gonzalo Lopez. Dulgheru teki WTA-debyyttinsä vuoden 2009 Varsovan avointen karsinnassa. Turnauksen ensimmäisellä kierroksella hän voitti Agnes Szatmarin 6–3, 6–4. Dulgheru selvitti tiensä puolivälierään voittamalla maailmanlistan sijalla 44 olleen Sara Erranin. Puolivälierässä hän voitti 95:llä sijalla olleen Galina Voskobojevan 6–1, 7–5. Semifinaalissa Dulgheru voitti listan #36:n ja entisen maailmanlistan #5:n Daniela Hantuchován 6–4, 6–7(2), 6–1 ja selvitti tiensä ensimmäistä kertaa WTA-turnauksen finaaliin, jossa hän voitti Alona Bondarenkon 7–6(3), 3–6, 6–0 ja samalla ensimmäisen WTA-turnauksensa. Rooman WTA-turnauksessa vuonna 2010 hän voitti toisella kierroksella maailmanlistan kolmosen, Dinara Safinan, mutta hävisi kolmannella kierroksella Nadia Petrovalle. Varsovan avoimissa Dulgheru puolusti voittoaan viime vuodelta. Dulgheru otti toisen turnausvoittonsa voittamalla turnauksen finaalissa Zheng Jien luvuin 6–3, 6–4. Ranskan avoimissa 2010 Dulgheru voitti 1. kierroksella Lucie Hradeckán luvuin 7–6, 4–6, 6–3, vaikka Hradecka tekikin ottelussa peräti 18 läpisyöttöä. Toisella kierroksella hän voitti Timea Bacsinszkyn 6–4, 6–2, mutta hävisi kolmannella Caroline Wozniackille luvuin 6–3, 6–4. Wimbledonissa 2010 Dulgheru pääsi kolmannelle kierrokselle asti, jossa hän hävisi virolaiselle Kaia Kanepille luvuin 6–1, 6–2. Myös Yhdysvaltain avoimissa Dulgheru pääsi kolmannelle kierrokselle, jossa hän hävisi Vera Zvonarjovalle. Vuonna 2011 hän hävisi Australian avointen avauskierroksella Ayumi Moritalle. Ranskan avoimissa hän voitti ensimmäisellä kierroksella Laura Pous Tión, mutta hävisi toisella kierroksella Sorana Cîrstealle. == Lähteet == == Aiheesta muualla == * Luokka:Romanialaiset tennispelaajat Luokka:Vuonna 1989 syntyneet Luokka:Elävät henkilöt
HyTest

HyTest Ltd on turkulainen vuonna 1994 perustettu bioteknologiayritys. Sen omistaa kiinalainen Mindray. Se kehittää ja valmistaa vasta-aineita ja antigeenejä sydän-, tulehdus- sekä tartuntatautisegmenteissä. Yrityksen perustaja on Neuvostoliitosta Suomeen muuttanut Maria Severina. Yhtiöllä on ollut merkittävästi toimintaa Moskovassa. Turun pormestari Minna Arve on työskennellyt HyTestin markkinointipäällikkönä vuosina 2004–2010. == Lähteet == ==Aiheesta muualla== *Yrityksen kotisivu Luokka:Suomalaiset terveysteknologiayritykset Luokka:Turkulaiset yritykset
Emporea

Emporea on selainpohjainen tietokonepeli. Pelin julkaisi Bigpoint. Peli perustuu Tolkienin fantasiamaailmaan, jossa pelaaja kuuluu johonkin liittoon ja tekee yhteistyötä armeijan kanssa käyttäen apunaan taikoja tuhotaakseen vastustajat. == Peli == === Rodut === Jokaisen pelaajan on valittava Emporean maailmasta yksi rotu: Kääpiö, Haltija, Örkki tai Kuolematon. Pelaaja saa alussa mukaansa kaupungin, raaka-aineita sekä muutaman vapaan paikan, jotta voi aloittaa rakentamisen. === Resurssit === Perusraaka-aineet ovat kulta, puu, kivi ja rauta, joita voidaan valmistaa niille ominaisissa tehtaissa kuite, kultakaivoksessa, sahalla, louhoksella ja rautakaivoksella. Muita raaka-aineta on rikki, kiteet ja elohopea. Rakennuksen taso määrää tuotannon määrän sekä mahdollisen varastoinnin määrän. Samantyyppiä rakennuksia voi olla kaupungissa useampia. Jatkuvalla tuotannolla voi luoda oman valtakunnan. === Maasto === On olemassa useita erilaisia maastotyyppejä: suot, mäet, aavikot, metsät, niityt ja vuoret. Kukin näistä antaa tietyn bonuksen tai vähennyksen. Louhijat saavat esim. +15 % kullan tuotannosta, mutta vastakohtaisesti saavat –20 % puuntuotannosta vuoristossa. === Kaupunki === Ensimmäisenä kaupungissa tulee vastaan luonnon aiheuttamat ongelmat. Pelaajan pitää ensin raivata ne, jotta sen jälkeen voi niihin rakentaa. Rakennukset vaativat eri kokoisia alueita (2x2, 3x3). === Kauppa === Täällä on säilytystilaa pelaajan raaka- aineille. Kaupat palvelevat myös kansalaisia. Kauppiaat voivat siirtää raaka- aineita liittojen sisällä sekä vaihtaa raaka-aineita muiden pelaajien kanssa, kun pelaaja alkaa rakentaa vaikka uutta kaupunkia. === Tutkimus === Tutkimuksen taso on riippuvainen palatsin tasosta. Tutkimukset antavat mahdollisuuden rakentaa erilaisia rakennuksia, palkata joukkoja sekä parantaa heidän ominaisuuksiaan. === Maailmankartta === === Toimet === Luokka:Selainpelit
Anesthetize

__NOTOC__ Anesthetize on Porcupine Treen toinen live-DVD, joka julkaistiin 20. toukokuuta 2010. DVD debytoi Suomen virallisen listan ensimmäisellä sijalla, ja pysyi listalla yhteensä kahdeksan viikkoa. == Kappaleet == # Intro # Fear of a Blank Planet # My Ashes # Anesthetize # Sentimental # Way Out of Here # Sleep Together # What Happens Now? # Normal # Dark Matter # Drown With Me # Cheating the Polygraph # Half-Light # Sever # Wedding Nails # Strip the Soul / .3 # The Sleep of No Dreaming # Halo # Outro == Kokoonpano == * Steven Wilson – kitara, laulu * Richard Barbieri – koskettimet * Colin Edwin – bassokitara * Gavin Harrison – rummut * John Wesley – kitara, taustalaulu == Lähteet == Luokka:Vuoden 2010 konserttitallenteet Luokka:Porcupine Treen DVD:t Luokka:Konserttielokuvat
Silmätysten leijonan kanssa

Silmätysten leijonan kanssa () on Simone Arnold Liebsterin (s. 1930) kirjoittama omaelämäkerta. Kirja ilmestyi vuonna 2000, ja se kertoo Liebsterin nuorena tyttönä natsihallinnon aikana kokemista vaikeuksista ja vainosta. Kirjan englanninkielistä laitosta on myyty lähes 20 000 kappaletta ja koreankielistä melkein 6 000 kappaletta. Se on saatavilla myös tanskaksi, ranskaksi, saksaksi, italiaksi, japaniksi, puolaksi, venäjäksi, espanjaksi, suomeksi ja ruotsiksi. Kirjan tapahtumat keskittyvät Simone Liebsterin lapsuuteen 1930-luvulla, Saksan Ranskan-miehityksen aikaiseen elämään ja toisen maailmansodan jälkeisiin vaiheisiin. Viimeinen luku käsittelee aikaa siitä eteenpäin aina omaelämäkerran kirjoitushetkeen saakka. Teoksen kuvituksena on runsaasti kirjoittajan tekemiä piirroksia ja aiheeseen liittyviä valokuvia. Teoksen nimessä esiintyvä leijona oli koodisana, jota Jehovan todistajat käyttivät natsihallinnosta. == Lähteet == == Aiheesta muualla == * Facing The Lion – kirjan virallinen verkkosivusto Luokka:Omaelämäkerrat Luokka:Vuoden 2000 kirjat
Nokia N8-00

Nokia N8-00 on matkapuhelinvalmistaja Nokian valmistama huhtikuussa 2010 julkaistu kosketusnäytöllinen älypuhelin, joka tuli myyntiin lokakuussa 2010. N8:ssa on käyttöjärjestelmänä Symbian OS ja uusi Symbian^3-ohjelmistoalusta, joka julkaistiin 15. helmikuuta 2010. Vuoden 2012 alussa puhelimeen tuli saataville Symbian Belle -päivitys. == Tietoja == === Muisti === N8:ssa on 256 megatavua keskusmuistia, 16 gigatavua sisäistä massamuistia ja MicroSD- muistikorttipaikka (tuki enintään 32 gigatavun muistikorteille). === Akku === Nokian muista tuotteista poiketen laitteen 1 200 milliampeeritunnin litium- ioniakku ei ole tarkoitettu käyttäjän vaihdettavaksi. Teknisesti se on mahdollista puhelimen kuori avaamalla, koska kyseessä on sarjavalmisteinen BL-4D-vakioakku. === Värivaihtoehdot === N8 on Suomessa saatavana vaaleanpunaisen-, hopeanvalkoisen-, tummanharmaan-, oranssin-, turkoosin-, sinisen- ja vihreänvärisenä. Värivaihtoehdot riippuvat myös jonkin verran markkinointialueesta. === Fyysiset näppäimet === *Valikkonäppäin, lukitusnäppäin, virtanäppäin, äänenvoimakkuuden säätönäppäimet ja kameranäppäin. === Paikannus === N8:ssa on GPS-paikannus A-GPS-ominaisuudella ja WLAN-paikannus sekä kompassi. Navigointia varten laitteeseen on esiasennettu Ovi Kartat. === Sähköposti ja viestintä === *Sähköpostin HTML- tuki *MMS eli multimediaviestit === Internetselain === *Tuetut web- teknologiat: CSS, WML, AJAX, HTML, XHTML ja JavaScript *Tuetut protokollat: HTTP v1.1 ja WAP 2.0 === Muut sovellukset === *Nokia Kauppa === Muuta === *Kiihtyvyystunnistin, valoisuustunnistin, läheisyystunnistin *DivX-tuki *Dolby Digital Plus 5.1 -äänitekniikka *Broadcom BCM2727 -grafiikkaprosessori === Markkinointi === Ennakkomyyntihinta Nokian Suomen verkkokaupassa oli 499 euroa. Puhelinta myytiin myös hieman kalliimpana Ovi Music Unlimited -versiona, johon kuului muun muassa oikeus ladata musiikkia Nokian musiikkikaupasta ilmaiseksi vuoden ajan. Nokia N8:n hinta laski ensimmäisten puolentoista vuoden aikana noin 80 euroa, ja sen hintaluokka myynnin loppuvaiheessa oli noin 320 euroa. == Nokia T7 == Nokia T7 on Kiinan markkinoille suunnattu Symbian Anna -käyttöjärjestelmää käyttävä älypuhelin, joka on ominaisuuksiltaan lähes samanlainen Nokia N8-00:n kanssa. === Tekniset eroavaisuudet === * Valmiusaika on 360 tuntia (N8:ssa noin 400 tuntia) * Kamera on 8 megapikseliä (N8:ssa 12 megapikseliä) ja salama tupla-LED- tekniikkaa (N8:ssa Xenon-tekniikkaa) * N8:ssa on HDMI-liitäntä, jota T7:ssa ei ole * T7:n rannenauhan kiinnitysreikä sijaitsee puhelimen vasemmassa laidassa (N8:ssa oikeassa laidassa) * T7:ssa on sisäistä muistia noin 270 megatavua (N8:ssa 16 gigatavua) ==Lähteet== *Nokia N8 – GSMArena *Nokia N8 tarkka tuoteseloste – Nokian omat sivut *Nokia T7 – GSMArena *mynokiablog.com – Nokia T7 sighted again ==Aiheesta muualla== * Käyttöohjeet *Nokia N8-00 – Tuki *Nokia.com – N8 *The NokiaBlog – N8 N8-00 Nokia N8-00 Luokka:Symbian-pohjaiset laitteet Luokka:Seulonnan keskeiset artikkelit Luokka:Vuoden 2010 matkapuhelimet
Tero Kemppainen

Tero Kemppainen (s. 14. elokuuta 1968 Paltamo) on entinen suomalainen jalkapalloilija. Hän oli pelipaikaltaan keskikenttäpelaaja. Kemppainen on Kajaanin Hakan kasvatti ja aloitti pääsarjauransa kaudella 1988 silloisen SM- sarjan Ilveksessä. Hän edusti koko 1990-luvun Rovaniemen Palloseuraa ja kaudet 2000–2001 Myllykosken Palloa, jossa hän saavutti molemmilla kausilla SM- pronssia. Sittemmin hän on pelannut alemmilla sarjatasoilla muun muassa Kajaanin Palloilijoissa ja AC Kajaanissa. SM-sarjassa ja Veikkausliigassa Kemppainen pelasi kaikkiaan 314 ottelussa ja teki 20 maalia. Hänet nimettiin Veikkausliigan legendaksi vuonna 2009. Hän pelasi myös yhden ottelun juuri toimintansa aloittaneessa Suomen futsalmaajoukkueessa vuonna 1998. == Lähteet == Luokka:Suomalaiset jalkapalloilijat Luokka:Suomalaiset futsalpelaajat Luokka:Veikkausliigan legendat Luokka:Vuonna 1968 syntyneet Luokka:Elävät henkilöt
Kun päättyy työ

Kun päättyy työ on Rauno Lehtisen säveltämä ja Juha ”Watt” Vainion sanoittama kappale, jonka virolainen Georg Ots levytti vuonna 1968. Kappale on Otsin tunnetuimpia. Ots levytti kappaleen 9. syyskuuta 1968. Se julkaistiin singlenä, ja b-puolella oli niin ikään Vainion sanoittama ”Uudelleen jos luokses tulla voisin”. Kappale on julkaistu hänen kokoelmillaan, muun muassa 20 suosikkia -sarjan Ilta Volgalla -levyllä. Lisäksi se julkaistiin Vainion kappaleita sisältävällä levyllä Juha Vainio: laulauntekijä ja laulaja. Multimediakonsulttien ja vierailevan solistin Helge Kontion esittämä versio kappaleesta sai kehuja sekä musiikin että 1970-luvun työläisrealismia henkivän videon osalta Levyraadissa toukokuussa 2005 ja sijoittui jakson kakkossijalle.Multimediakonsultit: "Kun päättyy työ" Levyraadissa 2005, YouTube. Viitattu 12.4.2014. Viimeisimmän levytyksen kappaleesta on tehnyt Jope Ruonansuu, jonka versio julkaistiin Enkeleitä toisillemme – Herkimmät laulut -albumilla vuonna 2008. == Lähteet == Luokka:Vuoden 1968 kappaleet Luokka:Jope Ruonansuun kappaleet Luokka:Juha Vainion sanoittamat kappaleet Luokka:Suomalaiset iskelmät Luokka:Rauno Lehtisen säveltämät kappaleet
The Lexicon of Love

The Lexicon of Love on brittiyhtye ABC:n ensimmäinen studioalbumi vuodelta 1982. Albumin on tuottanut Trevor Horn ja julkaissut Mercury Records. Levynkannen on suunnitellut Visible Ink ja valokuvat on ottanut Gered Mankowitz. Pitkäsoitto nousi Suomen virallisen listan ykköseksi ja pysytteli listalla yhteensä 33 viikkoa myyden lähes timanttilevyyn oikeuttavat 48.000 kappaletta. ==Kappaleet== A-puoli: # # # # # B-puoli: # * # # # # # Kaikki kappaleet ovat ABC-yhtyeen tekemiä lukuun ottamatta kappaletta "4 ever 2 gether", jossa tekijänä on yhtyeen lisäksi A. Dudley. Kappaleiden julkaisija on Virgin Music Pubs. Ltd. sekä em. kappaleessa lisäksi Chapell Music Ltd. ==Singlet== * "Tears Are Not Enough" (1981) * "Poison Arrow" (1982) * "The Look of Love" (1982) ==Muusikot== ABC: * Martin Fry – laulu * David Palmer – rummut ja muut rytmisoittimet * Stephen Singleton – altto- ja tenorisaksofoni * Mark White – kitarat ja kosketinsoittimet Lisäksi mukana ovat: * Anne Dudley - kosketinsoittimet ja sovitus * Brad Lang - bassokitara * Mark Lickley - basso * J. J. Jeczalik - fairlight-ohjelmointi * Kim Wear - trumpetti * Andy Gray - vetopasuuna * Louis Jardin - rytmisoittimet * Tessa Webb - laulu * Gaynor Sadler - harppu == Lähteet == Luokka:ABC:n albumit Luokka:Vuoden 1982 esikoisalbumit
Mureksidi

Mureksidi (NH4C8H4N5O6 tai C8H5N5O6.NH3) on indikaattori, jota käytetään metallien - esimerkiksi kuparin, nikkelin, koboltin, toriumin ja harvinaisten maametallien - kompleksometrisissa titrauksissa. Kuten muillekin metalli- indikaattoreille, myös sille on ominaista se, että se muodostaa kompleksiyhdisteitä analysoitavien metallien kanssa. Kompleksin väri on erilainen kuin vapaan indikaattorin. Mureksidin CAS-numero on 3051-09-0. ==Lähteet== *Epäorgaanisen kemian perustyöt 1 A -moniste, Helsingin yliopisto, Kemian laitos, Epäorgaanisen kemian laboratorio, 2009. ==Aiheesta muualla== * Päivi Hintsanen, Coloria.net-sivusto: Mureksidi *Scientific American -lehden artikkeli "Murexide as a Coloring Matter for Wool" vuodelta 1854 Coloriasto- verkkoarkistossa. *ChemBlink: Murexide *Mureksidin käyttöturvallisuustiedote, Sigma Aldrich (Merck), viitattu 31.5.2018. Luokka:Indikaattorit
Greed Corp

Greed Corp on W!GamesinGreed Corp Hands-On GameSpot.com. Viitattu 3.8. 2011. kehittämä vuoropohjainen strategiapeli. Se julkaistiin Xbox Live Arcade:ssa 24. helmikuuta 2010, ja PlayStation Network:issä päivää myöhemmin, 25. helmikuuta 2010. == Pelaaminen == Peli käydään vuoropohjaisesti heksakartalla, ja sen tarkoituksena on poistaa kaikki vastustajan yksiköt kentältä. Kullakin vuorolla pelaajalla on yksi minuutti aikaa tehdä siirtonsa. Osapuolia on neljä: Kartelli (Cartel), Imperiumi (Empire), merirosvot (Pirates) ja "vapaaihmiset" (Freemen), joista kullakin on oma kampanjansa. ==Lähteet== Luokka:Vuoden 2010 videopelit Luokka:Strategiapelit Luokka:Steampunk-pelit Luokka:Vuoropohjaiset strategiapelit Luokka:Xbox 360 Live Arcade -pelit Luokka:Mac OS -pelit Luokka:Linux-pelit Luokka:PlayStation 3 -pelit Luokka:PlayStation Network -pelit Luokka:Android-pelit
Lohikäärmeen pahvikulissit

Lohikäärmeen pahvikulissit on suomalaisen laulajan, näyttelijän ja kaupunginvaltuutettu Tamara Lundin omaelämäkerta vuodelta 2000. Kirjan nimen alkuosa tulee kiinalaisesta horoskoopista, jonka mukaan Lundin syntymävuosi, ja myös kirjan julkaisuvuosi oli Lohikäärmeen vuosi. Kirjan on kustantanut Otava. Kirjan etukannen kuvan on ottanut Knut H. Evensen ja takakannen kuvan Ulrich Mittelbach. Kannen ulkoasun on suunnitellut Marjatta Saastamoinen. Kirjassa on valokuvia, joista osa on tekijän arkistosta. Luokka:Suomalaiset kirjat Luokka:Vuoden 2000 kirjat Luokka:Omaelämäkerrat
Pihkalan pesäpallostadion

Pihkalan pesäpallostadion (Pihkala) on Hyvinkäällä sijaitseva pesäpallokenttä. Se on miesten ja naisten Superpesiksessä pelaavan Hyvinkään Tahkon kotikenttä. Pihkalan pesäpallostadion oli muutaman kauden ajan Sisu-Stadion sponsorisopimuksen johdosta. Pihkalan yleisöennätys syntyi syyskuussa 1992 ensimmäisessä loppuottelussa Sotkamon Jymyä vastaan, jolloin ottelua oli katsomassa 7 640 katsojaa.http://www.hyvinkaantahko.fi/uutiset09.php?sivu=351 Pihkalan pesäpallostadionia remontoitiin loppusyksyn ja alkutalven aikana 2012–2013. Pihkalaan rakennettiin uusi päärakennus, jossa ovat muun muassa VIP-tilat sekä selostamo. Myös katsomoita uudistettiin. Itä–Länsi-ottelu on järjestetty stadionilla vuosina 1965 (naiset), 1969, 1973 (miehet), 1974 (naiset), 1975 (naiset), 1981 (miehet), 1997, 2004, 2013 (naiset) sekä 2015. Näistä vuoden 1975 ottelu oli Etelä–Pohjoinen-ottelu. ==Lähteet== Luokka:Pesäpallostadionit Luokka:Hyvinkään rakennukset ja rakennelmat Luokka:Hyvinkään urheilu Luokka:Hyvinkään Tahko
Wivi Nordberg

Antoinette Wivica (Wivi) Nordberg (20. elokuuta 1846 Turku − 1. huhtikuuta 1917 Kööpenhamina, Tanska) oli suomalainen ruotsin kielellä kirjoittanut kirjailija. == Teoksia == * Kokbok, nyttig i hvarje hem : praktiska råd samlade. Söderström, Borgå 1889, 2. painos Wilen, Åbo 1890, 3. painos 1893 (ilmestyi suomeksi nimellä Keittokirja kodin tarpeeksi: käytännöllisiä neuvoja, Grönlund, Turku 1890) * En finsk Sømands Levnetsløb. Aalborg 1899 * Sparve-kvitter. Forfattare, Helsingfors 1908 == Lähteet== * Luokka:Keittokirjailijat Luokka:Suomenruotsalaiset kirjailijat Luokka:Vuonna 1846 syntyneet Luokka:Vuonna 1917 kuolleet
Kouvolan pesäpallostadion

Kouvolan pesäpallostadion (sponsorinimeltään KSS Energia Areena) on Kouvolan Urheilupuistossa Kouvolassa, sijaitseva pesäpallokenttä. Se on miesten Superpesiksessä pelaavan Kouvolan Pallonlyöjien kotikenttä. KSS Energia Areena -sponsorinimi on peräisin KSS Energialta, joka solmi Pallonlyöjien kanssa alun perin viisivuotisen sopimuksen kentän nimestä kauden 2008 alusta lähtien. Stadionin yleisöennätys Kouvolan Pallonlyöjien pelissä on 5648 katsojaa ja se syntyi miesten Superpesiksen kolmannessa finaaliottelussa Kouvola-Vimpeli 11.9.2010. Stadionin suurin yleisömäärä on kuitenkin peräisin 16.9.1979, jolloin Hyvinkään Tahko voitti Jyväskylän Kirin 9-1 uusintaottelussa mestaruudesta. Ottelun yleisömääräksi arvioitiin yli 11 000 katsojaa. Hiekkatekonurmi kentälle saatiin vuonna 1998. Itä–Länsi-otteluita kentällä on pelattu vuosina 1969, 1976, 2007, 2011 ja 2016. Vuoden 2020 Superpesiskauden jälkeen pesäpallostadionin 22 vuotta vanha tekonurmimatto uusittiin. Urakka valmistui marraskuun alussa, ja KPL pääsi vihkimään kentän 90-vuotisjuhlavuotenaan. Vuonna 2024 Kouvolan Pallonlyöjät havitteli pesäpallon Itä–Länsi-tapahtumaa järjestettäväksi Kouvolaan kesälle 2025. Vip- aitioiden rakentamisesta pesäpallostadionille ei ole tehty vielä päätöstä, mutta videotaulu tulee jo ensi kesäksi. Kesäkuussa vuoden 2024 Itä–Länsi- tapahtuman aikaan Kouvola valikoitui ensi kesän Itä–Lännen järjestäjäksi muun muassa keskeisen sijainnin ja olosuhteiden takia. == Kuvia == Tiedosto:Kouvolan kuntotalo 001.jpg|vanha D-puoli eli ”betonikatsomo” Tiedosto:KSS areena 2.jpg|Näkymä pääkatsomosta Tiedosto:Syksyinen maisema Kouvolassa 2019.jpg|Kouvolan urheilupuiston puoleinen sisäänpääsy == Katso myös == * Lumon Areena * Kouvolan keskusurheilukenttä ==Lähteet== Luokka:Pesäpallostadionit Luokka:Kouvolan urheilupaikat
Friitalan pesäpallostadion

Friitalan pesäpallostadion , sponsorinimeltään Ulvilan Automaatio Areena, on Ulvilassa sijaitseva pesäpallokenttä. Se on miesten ykköspesiksessä pelaavan Ulvilan Pesä-Veikkojen kotikenttä. Kentän yleisöennätys on 7013 katsojaa ja se syntyi 25. heinäkuuta 1973 ottelussa Kankaanpään Mailaa vastaan.http://ulvilanpesa-veikot.fi/seura ==Lähteet== Luokka:Pesäpallostadionit Luokka:Ulvilan rakennukset ja rakennelmat
Klaus Müller

Klaus Müller (s. 21. tammikuuta 1953 Dresden, Saksan demokraattinen tasavalta) on uransa päättänyt saksalainen jalkapalloilija. == Ura == Müller aloitti pääsarjauransa Dynamo Dresdenissä, jonka joukkueessa hän pelasi vuonna 1972 ensimmäisen ottelunsa. Hän voitti joukkueessa ollessaan neljä DDR-Oberligan mestaruutta ja yhden FDGB-Pokalin. Vuonna 1980 Müller siirtyi FC Karl-Marx- Stadtiin, mutta pelasi seuran paidassa ainoastaan kolmetoista ottelua. Kauden 1981–1982 jälkeen hän lopetti ammattilaisuransa. Müller edusti DDR:n alle 18-vuotiaiden maajoukkuetta kuusitoista kertaa ja teki otteluissa yhden maalin. Aikuisten maajoukkueessa Müller pelasi kaksi ottelua. == Lähteet == Luokka:Itäsaksalaiset jalkapalloilijat Luokka:Vuonna 1953 syntyneet Luokka:Elävät henkilöt
Li Yu (kirjailija)

Li Yu (; pinyin: Lǐ Yú, annettu nimi: ; kirjailijanimi: ) (1610–1680) oli kiinalainen näytelmä- ja romaanikirjailija, runoilija, näyttelijä, tuottaja ja ohjaaja, joka eli Ming-dynastian lopussa ja Qing-dynastian alussa. Hän syntyi Rugaossa, Zhejiangin maakunnassa apteekkariperheeseen. Hän toimi menestyneen kiertävän teatteriseurueen johtajana. Li kirjoitti 16 näytelmää, joista kymmenen on säilynyt. Lin ensimmäinen näytelmä oli "Salattu suhde" (). "Fengzheng wu" (, "Leijan aiheuttamia virheitä") on yhä kiinalaisen kun- oopperan suosikkeja. Lin oletetaan kirjoittaneet komedian "Rouputuan" (, "Lihallinen rukousmatto" 1633), jota pidetään yhtenä kiinalaisen erotiikan klassikkona. Muuta tuotantoa on novellikokoelma "12 tornia" (). Li julkaisi Jinlingissä perinteisen kiinalaisen maalaustaiteen tunnetuimman mallikirjan "Sinapinsiemenpuutarhan maalaustaiteen ohjekirjan" (), johon kirjoitti itse esipuheen. Omana aikanaan Li oli suosittu kirjailija, jota ihailtiin hänen käsittelemiensä rohkeiden aiheiden vuoksi. Esimerkiksi hän käsittelee homoseksuaalista rakkautta tarinassaan "Cuiyalou" (, "Kerätyn hienostuneisuuden talo") sekä näytelmässä "Salattu suhde". Tähän teemaan hän palaa kokoelmassaan "Wushengxi" (, "Mykkiä näytelmiä"). Hän kritisoi virkamiesten korruptoituneisuutta, jäykkää virkatutkintojärjestelmää sekä erityisesti naisten ja lasten yhteiskunnallisen aseman ja oikeuksien puutteita. == Li Yun tuotantoa suomeksi tai Suomessa == *Eroottis-moraalinen romaani Jou pu tuan, tuulen ja kuun leikki (Rouputuan), Karisto 1970 *Näytelmä Salattu suhde esitettiin Helsingissä, Iisalmessa ja Vaasassa toukokuussa 2010 == Lähteet == Luokka:Kiinalaiset kirjailijat Luokka:Vuonna 1610 syntyneet Luokka:Vuonna 1680 kuolleet
Ruskeasuon urheilupuisto

Ruskeasuon urheilupuisto on liikuntapaikka Helsingin Ruskeasuolla. Urheilupuistossa voi harrastaa useita eri urheilulajeja. Baseball-seurat Bullets, Icebreakers ja Puumat pelaavat urheilupuistossa kotiottelunsa. Alueella sijaitsee myös Ruskeasuon ratsastushalli. Luokka:Helsingin urheilupaikat Luokka:Ruskeasuo
Icebreakers

Helsinki Icebreakers on vuonna 1998 perustettu helsinkiläinen baseballseura jonka edustusjoukkue pelaa baseballin miesten SM-Sarjassa ja seuran kakkosjoukkue Breakers-09 Suomi-Sarjassa. Icebreakers on voittanut Baseballin Suomen mestaruuden kerran vuonna 2002. Icebreakers pelaa kotiottelunsa Ruskeasuon urheilupuistossa. == Aiheesta muualla == * Seuran sivusto Luokka:Suomalaiset baseballseurat Luokka:Helsinkiläiset urheiluseurat Luokka:Vuonna 1998 perustetut urheiluseurat
Essen (täsmennyssivu)

Essen voi viitata seuraaviin: ==Paikkakunta== * Saksassa: **Essen, suuri kaupunki Ruhrin alueella *** Essenissä järjestettävistä pelimessuista Spiel käytetään usein nimeä ”Essen” **Essen, paikkakunta Cloppenburgissa Ala- Saksissa **Bad Essen, paikkakunta Osnabrückissa Ala-Saksissa * Essen, kunta Belgiassa Antwerpissa * Essen (Groningen), kylä Alankomaissa Groningenissa * Essen (Gelderland), kylä Alankomaissa Gelderlandin maakunnassa * Essen (ukrainaksi Есень), kylä Taka-Karpatian alueella Ukrainassa == Henkilöitä ja sukuja == * Oskar Essén (s. 1985), suomalainen jääkiekkoilija * von Essen, useita aatelissukuja, erityisesti ** von Essen, suomalainen aatelissuku * Arthur Reinhold von Essen (1869–1913), suomalainen virka- ja valtiopäivämies * Barbro von Essen-Holmqvist (1915–1996), suomalainen farmaseutti ja runoilija * Carl Didrik von Essen (1875–1954), suomalainen jääkärivääpeli * Carl Gustaf von Essen (1815–1895), suomalainen pappi ja herännäisyysliikkeen vaikuttaja * Didrik von Essen (1864–1936), suomalainen kenraalimajuri, Suojeluskuntajärjestön ylipäällikkö 1919–1921 * Didrik Didriksson von Essen (k. 1678), eversti, Hämeen rykmentin komentaja * Emil Werner von Essen (1875–1947), suomalainen arkkitehti, opettaja ja taiteilija * Ernst Reinhold von Essen (1885–1940), suomalainen jääkärikapteeni * Fromhold von Essen (k. 1722), everstiluutnantti, Pohjanmaan rykmentin komentaja * Georg Fredrik von Essen (1743–1814), suomalainen everstiluutnantti ja valtiopäivämies * Georg Mauritz von Essen (1850–1937), suomalainen lääkäri ja valtiopäivämies * Gustaf Georg Waldemar von Essen (1851–1912), suomalainen maanviljelijä ja valtiopäivämies * Gustaf Martin von Essen (1883–1954), suomalainen lääkäri ja professori * Gustaf Mauritz von Essen (1862–1921), suomalainen yritysjohtaja ja valtiopäivämies * Gustaf Robert von Essen (1882–1957), suomalainen jääkäriluutnantti * Hans von Essen (1900–1973), Mannerheim-ristin ritari * Jessica Parland-von Essen (s. 1970), suomalainen historiantutkija * Johan August von Essen (1815–1873), Kuopion läänin kuvernööri * Johan Jürgen von Essen (1878–1916), suomalainen insinööri ja jääkäriliikkeen johtomies * Johan Mauritz von Essen (1830–1872), suomalainen virkamies ja toimittaja * Nikolai von Essen (1860–1915), amiraali Venäjän laivastossa, Itämeren laivaston komentaja * Nina van Essen (s. 1994), alankomaalainen oopperalaulaja * Odert Reinhold von Essen ** Odert Reinhold von Essen nuorempi (1755–1837), suomalainen kenraalimajuri ** Odert Reinhold von Essen vanhempi (1665–1714), ruotsalainen eversti * Reinhold Wilhelm von Essen (1669–1732), ruotsalainen sotilas, Pohjanmaan maaherra * Robert von Essen (1901–1957), venäläis- suomalainen pianisti ja lauluntekijä * Siri von Essen, (1850–1912), suomenruotsalainen näyttelijä, August Strindbergin puoliso * Torsten Harald von Essen (1892–1918), suomalainen jääkäriluutnantti * Wera von Essen (1890–1953), ruotsalainen vapaaherratar ja tilanomistaja ==Muita== *Essenin seurakunta Saksassa *Von Essen, saksalainen pankki- ja rahoitusalan yritys Luokka:Luettelot henkilöistä sukunimen mukaan
Hans-Uwe Pilz

Hans-Uwe Pilz (s. 10. marraskuuta 1958 Hohenstein-Ernstthal, Saksan demokraattinen tasavalta) on saksalainen entinen jalkapalloilija ja jalkapallovalmentaja. == Ura == Pilz pelasi juniorina BSG Fortschritt Hohenstein-Ernstthalissa, josta hän siirtyi Sachsenring Zwickauhun vuonna 1973. Hän teki ensiesiintymisensä DDR-Oberligassa pelanneessa edustusjoukkueessa 17-vuotiaana. Vuonna 1977 Pilz tiedusteli Dynamo Dresdenin päävalmentajalta, Walter Fritzschiltä, mahdollisuutta päästä pelaamaan seuraan. Tällöin seura kuului maan parhaimpiin, eikä Fritzsch halunnut vielä ottaa nuorta pelaajaa mukaan joukkueeseen, jossa oli jo Peter Kotten, Matthias Müllerin ja Gerd Weberin kaltaisia maajoukkuepelaajia. Yli kolme vuotta tämän jälkeen Dynamon valmentajaksi siirtynyt Gerhard Prautzsch etsi joukkueeseen uusia pelaajia, koska Kotte, Müller ja Weber olivat pelikiellossa. Kesällä 1981 Uwe Pilz allekirjoittikin sopimuksen seuran kanssa, muttei pelannut seurassa, koska se ei kyennyt tarjoamaan Pilzille ja hänen perheelleen asuntoa. Tämän takia Pilz pelasi alkukauden Zwickaussa, mutta siirtyi alkuvuodesta 1982 Dynamoon, koska seura oli hankkinut hänelle asunnon. Dynamon paidassa Pilz voitti kaksi DDR-Oberligan mestaruutta sekä kolme cup- mestaruutta. Saksojen yhdistyttyä Pilz siirtyi kölniläiseen SC Fortuna Kölniin, joka pelasi 2. Bundesliigassa. Hän teki paluun kuitenkin jo parin kuukauden päästä Dynamoon, jossa hän pelasi aina vuoteen 1995 saakka, jolloin seura putosi Bundesliigasta. Uransa kaksi viimeistä kautta Pilz pelasi toisella sarjatasolla FSV Zwickaun paidassa. Pilz toimi valmentajaurallaan kaksi kertaa Zwickaun päävalmentajana. === Maajoukkueura === Pilz debytoi Saksan demokraattisen tasavallan jalkapallomaajoukkueessa vuonna 1982 pelissä Islantia vastaan. Hän pelasi 35 ottelua maajoukkueessa ja 14 ottelua olympialaisissa. Hänen viimeiseksi otteluksi jäi vuonna 1989 pelattu MM- karsintaottelu Turkkia vastaan. Ottelussa Pilz mursi jalkansa. == Lähteet == == Aiheesta muualla == Luokka:Itäsaksalaiset jalkapalloilijat Luokka:Saksalaiset jalkapalloilijat Luokka:Saksalaiset jalkapallovalmentajat Luokka:Vuonna 1958 syntyneet Luokka:Elävät henkilöt
Ruotsin joukkue jääkiekon maailmanmestaruuskilpailuissa 1995

Ruotsin joukkue jääkiekon maailmanmestaruuskilpailuissa 1995 luetteloi Ruotsin joukkueen kokoonpanon vuoden 1995 jääkiekon maailmanmestaruuskilpailuissa Ruotsissa. Ruotsi sai kisoista hopeaa. *Päävalmentaja: Curt Lundmark Pelipaikka Num. Pelaaja Joukkue (1994-1995) MV 35 Boo Ahl HV71 MV 5 Roger Nordström Malmö IF MV 1 Thomas Östlund Djurgårdens IF P 2 Tomas Jonsson Leksands IF P 31 Robert Nordmark Djurgårdens IF P 28 Christer Olsson Brynäs IF P 6 Marcus Ragnarsson Djurgårdens IF P 7 Leif Rohlin Västerås IK P 33 Tommy Sjödin HC Lugano P 14 Fredrik Stillman HV71 H 24 Daniel Alfredsson Västra Frölunda HC H 22 Charles Berglund Djurgårdens IF H 18 Jonas Bergqvist Leksands IF H 12 Andreas Dackell Brynäs IF H 9 Per-Erik Eklund Leksands IF H 27 Tomas Forslund Leksands IF H 11 Roger Hansson Malmö IF H 3 Erik Huusko Djurgårdens IF H 26 Mikael Johansson EHC Kloten H 10 Andreas Johansson Färjestad BK H 29 Jonas Johnson Brynäs IF H 4 Stefan Nilsson Luleå HF H 15 Stefan Örnskog HV71 == Lähteet == * Eliteprospects.com - Sweden 1995 * Luokka:Ruotsin jääkiekko
Iheb Mbarki

Iheb Mbarki (, s. 14. helmikuuta 1992) on tunisialainen jalkapalloilija. Puolustajana pelaava Mbarki edustaa Tunisian pääsarjassa Espérancea. ==Ura== Mbarki aloitti ammattilaisuransa CA Bizertinissa kaudella 2009–2010. Heinäkuussa 2012 hän siirtyi neljän vuoden sopimuksella ranskalaiseen Évianiin.Officiel : Mbarki s’engage avec l’ETG Foot Plus 12.7.2012 Viitattu 15.7.2012 Mbarki pelasi kuitenkin vain yhden kauden, jonka aikana hän pelasi 18 sarjaottelua Ranskan pääsarjassa. 3\. heinäkuuta 2013 Mbarki siirtyi Espéranceen. ==Maajoukkueura== Mbarki pelasi ensimmäisen maaottelunsa 15. elokuuta 2012 ystävyysottelussa Irania vastaan. ==Lähteet== * Iheb Mbarki Kawarji.comissa * worldfootball.net ===Viitteet=== Luokka:Tunisialaiset jalkapalloilijat Luokka:Vuonna 1992 syntyneet Luokka:Elävät henkilöt
Feast on Scraps

Feast on Scraps on kanadalaisen laulaja-lauluntekijä Alanis Morissetten DVD/CD-julkaisu vuodelta 2002. DVD sisältää Morissetten Rotterdamissa Alankomaissa kuvatun konsertin. CD koostuu Morissetten edelliseltä albumilta Under Rug Swept pois jääneistä kappaleista. ==Kappaleet== ===CD=== # Fear of Bliss (Morissette) – 4:37 # Bent for You (Morissette) – 4:41 # Sorry to Myself (Morissette) – 5:44 # Sister Blister (Morissette) – 4:13 # Offer (Morissette) – 4:05 # Unprodigal Daughter (Morissette) – 4:13 # Simple Together (Morissette) – 4:48 # Purgatorying (Morissette) – 4:28 # Hands Clean (acoustic) (Morissette) – 4:08 ===DVD=== * Baba (Morissette, (Glen Ballard) * Right Through You (Morissette, Ballard) * 21 Things I Want in a Lover (Morissette) * Hand in My Pocket (Morissette, Ballard) * Purgatorying (part one) (Morissette) * Unprodigal Daughter (Morissette) * Flinch (Morissette) * All I Really Want (Morissette, Ballard) * Precious Illusions (Morissette) * Sympathetic Character (Morissette) * Purgatorying (part two) (Morissette) * So Unsexy (Morissette) * Head over Feet (Morissette, Ballard) * Purgatorying (part three) (Morissette) * You Oughta Know (Morissette, Ballard) * Hands Clean (Morissette) * Uninvited (Morissette) * Ironic (Morissette, Ballard) * You Learn (Morissette, Ballard) * That Particular Time (Morissette) * Thank U (Morissette, Ballard) ==Promosinglet== * Simple Together / Bent 4 U * Offer == Arviot == * Allmusic: http://www.allmusic.com/album/r618448 == Aiheesta muualla == * Feast on Scraps discogs.com -sivustolla == Lähteet == Luokka: Vuoden 2002 kokoelma-albumit Luokka: Vuoden 2002 konserttitallenteet Luokka: Alanis Morissetten albumit Luokka:Musiikki-DVD:t Luokka:Konserttielokuvat
Ilmi Parkkari

Ilmi Aino Parkkari (6. huhtikuuta 1926 Uusikirkko – 14. toukokuuta 1979 Kangasala) oli suomalainen näyttelijä ja teatteriohjaaja. Hän työskenteli muun muassa Helsingin ja Kemin teattereissa. Lisäksi hänellä oli useita radio- ja elokuvatehtäviä. == Elämä ja ura == Ilmi Parkkari syntyi Viipurin läänin kaakkoiskulmalla Uudenkirkon pitäjässä liikemies Vilho Parkkarin ja Aino Määttäsen perheeseen. Hän kirjoitti ylioppilaaksi vuonna 1946, jonka jälkeen hän suuntautui teatteritaiteisiin. Ensimmäiset radiotyönsä hän teki vuonna 1947. Ammattinäyttelijänuransa Parkkari aloitti Suomen Työväen Teatterissa, jossa hän työskenteli 1948–1953. Ura jatkui Helsingin Kansanteatteri- Työväenteatterissa 1953–1957. Vuonna 1957 Parkkari muutti Kemiin. Hän työskenteli Kemin kaupunginteatterissa näyttelijänä vuosina 1957–1959, ohjaajana 1959–1963 ja johtajana 1965–1966.Suuri kansalaishakemisto II, s. 573.http://www.kemi.fi/teatteri/lehdistotiedotteet/teksti01012007.htm Vuonna 1967 hän toimi vierailevana ohjaajana Wasa Teaterissa. Parkkarin näyttämötehtäviä olivat muun muassa Riikka (kappaleessa Justiina), Fifiene (Ilojen katu), Barbara (Majuri Barbara, 1949), Ruth Sonnenbruch (Saksalaisia, 1950), Tiila Akkola (Maan parhaat, 1952) sekä nimiosat teoksissa Neiti Julie (1959) ja Niskavuoren Heta (1966). Hänen ohjaustehtäviään olivat muun muassa Neiti Julie (1959), Rakas Wenander (1959), Kauppamatkustajan kuolema (1961), Biedermann ja murhapolttajat (1963) sekä Fantasticks (1965). Parkkari näytteli sivurooleja useissa suomalaisissa elokuvissa vuosina 1949–1955. Valentin Vaalan komediassa Gabriel, tule takaisin (1951) hän tulkitsi Railia. Matti Kassilan elokuvassa Tyttö kuunsillalta (1953) hän näytteli päähenkilön tytärtä Siljaa. MTV:n televisioelokuvassa Pakolaisia (1976) Parkkari näytteli Keskitalon emännän roolin. Parkkari harrasti muun muassa lausuntaa ja laulua. Vuonna 1951 hän toimi lausujana SF:n lyhytelokuvassa Aleksis Kiven runon-tie. Hän teki opintomatkoja Neuvostoliittoon, Skandinavian maihin ja Saksaan 1950- ja 1960-luvuilla. Ilmi Parkkarin aviopuoliso oli kirjallisuuden professori Raoul Palmgren vuodesta 1953.Suomen kansallisbiografia 7, s. 508. Liitto päättyi Parkkarin kuolemaan 1979. Pariskunnalle syntyivät tyttäret Nina Maarit (1957) ja Laura Hannele (1959). == Filmografia == * Pontevat pommaripojat (1949) * Katupeilin takana (1949) * Rakkaus on nopeampi Piiroisen pässiäkin (1950) * Gabriel, tule takaisin (1951) * Silmät hämärässä (1952) * Lännen lokarin veli (1952) * Tyttö kuunsillalta (1953) * Kolmiapila (1953) * Hilja – maitotyttö (1953) * Rakas lurjus (1955) * Kukonlaulusta kukonlauluun (1955) * Pakolaiset (1976) (televisioelokuva) == Lähteet == * Teatterin maailma. Kustannusosakeyhtiö Tammi, Helsinki 1950. * Suuri kansalaishakemisto II. Kustannusosakeyhtiö Puntari 1967. * === Viitteet === Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1926 syntyneet Luokka:Vuonna 1979 kuolleet
Henrik Jensen

Henrik Jensen (s. 25. lokakuuta 1959) on tanskalainen jalkapallovalmentaja ja entinen keskikenttäpelaaja. ==Ura pelaajana== Jensen aloitti pelaajauransa Vanløse IF:n joukkueessa. Hän oli nuorena lupaava hyökkääjä ja pelasi Tanskan alle 17- ja 19-vuotiaiden maajoukkueissa 1970-luvulla. A-maajoukkueessa Jensen pelasi vain yhden maaottelun vuonna 1982. Seuratasolla hän pelasi Vanløsen lisäksi Hvidovressa ja Brøndby IF:ssä, jossa voitti mestaruuden 1991. Hän lopetti uransa seurassa kesällä 1995. Danmarksturneringen, Superligaen, spillerstatistik ===Meriitit pelaajana=== * Tanskan mestaruus: 1991 * Tanskan cup: 1994 ==Ura valmentajana== Valmennusuransa Jensen aloitti Brøndbyssä apuvalmentajana 1997. Päävalmentajadebyyttinsä hän teki 1999 Køge BK:ssa, jota Jensen luotsasi aina seuran pääsarjasta putoamiseen vuoteen 2003 saakka. Køgestä hän siirtyi Akademisk Boldklubin päävalmentajaksi, muttei taaskaan onnistunut pitämään seuraa pääsarjassa. Putoamisesta huolimatta Jensen jatkoi tehtävissään, kunnes sai lähteä kehnosti sujuneen kauden 2004/05 jälkeen. AB- pestinsä jälkeen Jensen palasi Brøndbyn organisaatioon naisten edustusjoukkueen päävalmentajaksi. Hänen johdollaan seura voitti Tanskan naisten mestaruuden 2006 ja 2007. Lisäksi hän johdatti seuran välieriin Naisten UEFA Cupissa 2006/07. Hän siirtyi miesten edustusjoukkueen apuvalmentajaksi kaudeksi 2007/08. Päävalmentajaksi Jensen palasi tammikuussa 2009 AC Horsensissa. Pesti ei kuitenkaan ollut erityisen menestyksekäs, sillä hän ei onnistunut pelastamaan seuraa putoamiselta liigasta ja sai potkut kesäkuussa. Horsens fyrer Henrik Jensen Maaliskuussa 2010 Jensenistä tuli Brøndbyn edustusjoukkueen päävalmentaja Kent Nielsenin potkujen jälkeen. Henrik Jensen ny træner i Brøndby Jensenin johdolla pitkään alisuorittanut Brøndby sijoittui kaudella 2010/11 Tanskan liigassa jo kolmanneksi. Kausi 2011/12 lähti kuitenkin käyntiin surkeasti ja seuran vajottua liigan häntäpäähän Jensen sai potkut tehtävästään lokakuun lopussa 2011. Brøndby har fyret Henrik Jensen Kesäkuussa 2012 Jensenistä tuli Tanskan 2. divisioonassa pelaavan BK Fremin päävalmentaja. Henrik Jensen ny træner i Frem Hän jätti seuran huhtikuussa 2014. Henrik Jensen stopper i Frem nu ===Meriitit valmentajana=== * Tanskan naisten mestaruus (2): 2006, 2007 * Tanskan naisten cup: 2007 ==Lähteet== Luokka:Tanskalaiset jalkapalloilijat Luokka:Tanskalaiset jalkapallovalmentajat Luokka:Vuonna 1959 syntyneet Luokka:Elävät henkilöt
Pyhän ristin kirkko (Varsova)

thumb|Kirkon julkisivu Pyhän ristin kirkko () on Varsovan keskustassa Puolassa sijaitseva roomalaiskatolinen kirkkorakennus, joka saatiin valmiiksi vuonna 1696. Varsovan kansannousun aikana kirkko vaurioitui pahasti saksalaisten räjäytettyä kaksi Goliath-miinaa kirkon sisällä. Kirkko rakennettiin uudelleen toisen maailmansodan jälkeen. Puolan kommunistihallinnon ja Solidaarisuus- liikkeen välillä vuonna 1980 solmitun sopimuksen mukaan Pyhän ristin kirkon messu lähetettiin maanlaajuisesti valtion omistamalla radiolla. Viikoittainen messu on lähetetty kirkosta siitä lähtien. == Aiheesta muualla == Luokka:Varsovan kirkot Luokka:Varsovan historia Luokka:Kivikirkot
Aygül Özkan

Aygül Özkan (s. 27. elokuuta 1971 Hampuri, Länsi-Saksa)Sozialministerin Aygül Özkan on saksanturkkilainen poliitikko joka edustaa kristillisdemokraattista puoluetta. Hän on nykyinen Ala-Saksin osavaltion sosiaaliministeri ja ensimmäinen muslimiministeri Saksassa kautta aikain. Valintansa jälkeen Özkan aiheutti välittömästi kohun vaadittuaan krusifiksien ja muslimityttöjen huivin kieltämistä kouluissa neutraaliuden vuoksi.. Arvostelijoiden mukaan hän tällä tavoin poikkesi merkkittävästi puolueen linjasta. ==Lähteet== Luokka:Saksalaiset kristillisdemokraattiset poliitikot Luokka:Saksan turkkilaiset Luokka:Vuonna 1971 syntyneet Luokka:Elävät henkilöt
Pneumonoultra­mikroskopiko­silikovulkanokonioosi

Pneumonoultra­mikroskopiko­silikovulkanokonioosi on sanasepite, jonka kehitti vuonna 1935 National Puzzlers’ Leaguen johtaja Everett M. Smith.Tulivuoren tuhkan hengittäminen hs.fi 27.4.2010 Viitattu 30.11.2020 Archive.org Hän jäljitteli sanalla pitkiä lääketieteen termejä, ja se tarkoittaa keuhkosairautta, joka on syntynyt hienon tuhkan tai hiekkapölyn hengittämisestä. Täsmällisesti suomennettuna se tarkoittaa: ”pölykeuhko, joka on aiheutunut tavalliselle mikroskoopille näkymättömän tulivuorentuhkan hengittämisestä”. Sana on englanniksi pneumonoultramicroscopicsilicovolcanoconiosis ja 45-kirjaimisena se on pisin sana, joka on otettu merkittäviin sanakirjoihin. Sitä pidetään kuitenkin käytännössä turhana sanana, ja se on kehitetty lähinnä ennätykselliseksi sanaksi. Nimi on kuitenkin pisin käytössä oleva lääketieteellisen latinan termi. Se voidaan purkaa seitsemään osaan, joista neljä on johdettu kreikasta ja kolme latinasta: :pneumon(o)- - ’‎keuhko-’‎ (kreikka);ultra- - ’‎yli-’‎ (latina);mikroskopik(o)- - ’‎mikroskooppinen’‎ (kreikka);silik(o)- - ’‎kivi-’‎ (latina); vulkan(o)- - ’‎tulivuori-’‎ (latina);koni- - ’‎pöly-’‎ (kreikka); - ‑oosi - ’‎sairaus’‎ (kreikka). == Lähteet == == Aiheesta muualla == * Lääketieteen sanakirja latina-suomi-latina (WSOY 2009) Luokka:Sairaudet Luokka:Sanat
Kuin silloin ennen

Kuin silloin ennen voi tarkoittaa seuraavaa: * Kuin silloin ennen, Jarkon ja Lauran esittämä kappale vuodelta 1969 * 20 suosikkia – Kuin silloin ennen, Jarkon ja Lauran kokoelma-albumi